पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमण का हाॅट स्पाट बने भितरवार के ईटमा और चीनाैर सहित सात गांवाेंं में बुधवार काे लाेगाें की आवाजाही पर प्रतिबंध लगा दिया गया है। यहां संक्रमिताेंं की संख्या बढऩे की खबर के बाद पहुंचे स्वास्थ्य विभाग के अमले ने 88 मरीजों का टेस्ट किया। 33 मरीजों का एंटीजन टेस्ट करने पर 13 लाेग काेराेना पॉजिटिव निकले।
इसके अलावा 55 संदिग्ध मरीजों का आरटीपीसीआर टेस्ट भी हुआ। ये नमूने ग्वालियर जांच के लिए भेजे गए हैं। बुधवार काे ककरधा में माता बसईया मंदिर के पुजारी महेंद्र सिंह किरार का ग्वालियर में इलाज के दौरान निधन हो गया। इन्हें मिलाकर भितरवार में कोरोना से मरने वाले लोगों की संख्या तीन हो गई है।
भितरवार की 54 ग्राम पंचायताें में अब तक 254 लाेग काेराेना संक्रमण का शिकार हाे चुके हैं। इनमें 104 लाेग स्वस्थ हाेे चुके हैं, जबकि 150 एक्टिव केस हैं। इनमें 18 लाेग क्षेत्र के बाहर के हैं। एसडीएम भितरवार अश्विनी रावत के मुताबिक चीनाैर के तहसीलदार के साथ ही चीनाैर के 8 पटवारी,4 राजस्व निरीक्षक, भितरवार के 3 पटवारी और 2 राजस्व निरीक्षक भी काेराेना संक्रमण का शिकार हैं।
सख्ती: इन गांवाें में आना-जाना किया प्रतिबंधित
संक्रमिताें की बढ़ती संख्या के बाद क्षेत्र के चीनाैर, ईटमा, घरसाैंदी, सिकराैदा, करहिया और किशाेरगढ़ में लाेगाें की आवा-जाही पर प्रतिबंध लगा दिया गया है। ईटमा व चीनौर में शाम काे जिला पंचायत के सीईओ सहित अधिकारियों की टीम ने भ्रमण किया। उन्होंने क्षेत्र के अधिकारियों से संसाधन बढ़ाने को कहा। नियमित निगरानी के लिए सीईओ ने कुछ वाहन और बजट भी देने का भरोसा दिया। उन्होंने क्वारेंटाइन सेंटर भी देखा। इसमें सिर्फ दो मरीज भर्ती थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn